Ashley Caldwell

Ashley Caldwell (1993ko irailaren 14a) 2008tik lehiatu den akrobaziazko eskiatzaile estatubatuarra da. Caldwell 2010eko Neguko Olinpiar Jokoetako AEBetako selekzioko partaide izendatu zuten 2010eko urtarrilean, bi denboraldiz bakarrik kirol horretan lehiatu ostean. Ekitaldiko gazteena, aireko jauzietarako finalera iritsi zen. Caldwellek bere lehen Munduko Kopako aireko jauzien proba irabazi zuen Ameriketako Estatu Batuetan Lake Placiden, New Yorken, 2011ko urtarrilean. Era honetan, akrobaziazko eskian urrezko domina bat lortu duen emakume gazteena bihurtu zen.

Ondoren, Caldwellek lotailu gurutzatuak apurtu zituen, eta ezin izan zuen 2012 eta 2013ko denboraldietan lehiatu.. Itzultzean zilarrezko domina lortu zuen Txinan egin zuen munduko kopako lehen ekitaldian, eta 2014ko Neguko Olinpiar Jokoetara joateko plaza lortu zuen. 10. postuan sailkatu zen finaleko lehen jauzian lurreratze txar baten ostean. Pekinen lehiatu zen berriro 2014ko abenduan urrea irabaziz, zilarra irabazi zuen Kiley McKinnon 19 urteko taldekidearekin batera.  2017ko Munduko Txapelketan, Sierra Nevadan jokatuak, urrezko domina irabazi zuenJonathon Lillis taldekidearekin batera.

2022ko Neguko Olinpiar jokoetan, AEBko taldeko kide gisa, aireko jauzi mistoetan urrezko domina irabazi zuen, 338,34ko puntuazio konbinatuarekin.

 Bizitza pertsonala 
Ashley anai-arrebetan helduena da. Virginiako iparraldean hazi zen, eta gimnasian eta beste kirol batzuetan lehiatu zen haurra zelarik. Apex Gymnasticsen (Leesburg, Virginia) ikasi zuen. Hasieran Ashburnen bizi zen, Virginian, eta Loudoun konderrira bizitzera joan zenean, Media Blue Ridge eskolara joan zen. Bere familia orain Houstonen bizi da, Texasen. Bera Park Cityn, Utahn, bizi da 2013tik geroztik.Ashley Caldwell looks to prove doubters wrong in Sochi | Sports | columbiamissourian.com. Retrieved May 7, 2018.

 Erreferentziak 

 Kanpo estekak 

Kategoria:2022ko Neguko Olinpiar Jokoetako dominadunak
Kategoria:2022ko Neguko Olinpiar Jokoetako eskiatzaile akrobatikoak
Kategoria:2018ko Neguko Olinpiar Jokoetako eskiatzaile akrobatikoak
Kategoria:2014ko Neguko Olinpiar Jokoetako eskiatzaile akrobatikoak
Kategoria:2010eko Neguko Olinpiar Jokoetako eskiatzaile akrobatikoak
Kategoria:Ameriketako Estatu Batuetako akrobaziazko eskiatzaileak
Kategoria:Marylandarrak
Kategoria:Ameriketako Estatu Batuetako urrezko dominadun olinpikoak